text: Åbent landbrug igår var en succes
  17 september 2012 kl. 10.53
  I går havde mange landbrug inviteret nysgerrige til at se, hvordan livet leves på et moderne landbrug. Arrangementet var en stor succes.
  Næsten 70.000 børn og voksne landet over var i går på besøg på et af de landbrug, der holdt "Åben Landbrug". Det er rekord.
  - Det viser jo, at der er mange, der er oprigtigt interesserede i at se, hvad vi laver. Det bringer forståelse ind i danskerne, og forståelsen for vores erhverv er vejen frem, siger Landbrug & Fødevarers formand Niels Jørgen Pedersen til Landbrugsavisen.
  